wannaphong/clean_thaiwikipedia huggingface dataset:
# อุสโคเรนี
อุสโคเรนี  เป็นคติพจน์และนโยบายทางการเมืองของ มีฮาอิล กอร์บาชอฟ เลขาธิการพรรคคอมมิวนิสต์แห่งสหภาพโซเวียต ซึ่งประกาศเมื่อวันที่ 23 เมษายน พ.ศ.  2528 ที่การประชุมเดือนเมษายนของคณะกรรมการกลางพรรคคอมมิวนิสต์แห่งสหภาพโซเวียต โดยเป็นหนึ่งในหัวข้อสำคัญของนโยบายปฏิรูป ("กลัสนอสต์ - เปเรสตรอยคา - อุสโคเรนี") ซึ่งจัดขึ้นในสหภาพโซเวียตระหว่างปี พ.ศ. 2528–2534

ตามที่ระบุโดยประธานสภารัฐมนตรีแห่งสหภาพโซเวียต นีโคไล รึจคอฟ (, N.I. Ryzhkov) การพัฒนาแผนเศรษฐกิจ "อุสโคเรนี" ได้เริ่มขึ้นก่อนแล้วตั้งแต่ปี พ.ศ. 2526 เช่นเดียวกับคำว่า "อุสโคเรนี" ที่เกิดขึ้นจากการคณะกรรมการกลางพิจารณาข้อเสนอแผนแห่งรัฐของคณะกรรมการกลางพรรคคอมมิวนิสต์แห่งสหภาพโซเวียตเกี่ยวกับโอกาสเพื่อการพัฒนาเศรษฐกิจของสหภาพโซเวียตจนถึงปี พ.ศ. 2543

คำว่า "อุสโคเรนี" มักใช้เพื่ออ้างถึงช่วงเริ่มต้นของการปฏิรูปกอร์บาชอฟ (พ.ศ. 2528–2530) เมื่อการดำเนินการเป็นเพียงมาตรการทางการบริหารโดยเฉพาะ

จุดมุ่งหมายของนโยบายคือการเร่งการพัฒนาทางสังคมและเศรษฐกิจของสหภาพโซเวียต แก่นแท้ของคำว่า "การเร่งความเร็ว" หมายถึงการรับรู้ถึงความล้าหลังของสหภาพโซเวียตในการพัฒนา ห่างจากรัฐอุตสาหกรรมชั้นนำและประเทศต่าง ๆ ของโลก และเป็นคติพจน์รุ่นใหม่ของคำเก่า "" (ตามให้ทันและแซงขึ้นหน้า)

คำว่า "อุสโคเรนี" ถูกใช้ครั้งแรกโดยประธานคณะผู้บริหารสูงสุดแห่งสภาโซเวียตสูงสุด ยูรี อันโดรปอฟ (, Yu V. Andropov) เมื่อวันที่ 22 พฤศจิกายน พ.ศ. 2525 ณ ที่ประชุมคณะกรรมการกลางพรรคคอมมิวนิสต์แห่งสหภาพโซเวียต

ทั้งหมดนี้ต้องการความทันสมัยของเศรษฐกิจและระบบการเมือง

"อุสโคเรนี" เป็นคติพจน์แรกของกลุ่มนโยบาย ร่วมกับ "เปเรสตรอยคา", "กลัสนอสต์" และ "เดโมคราตีซาซียา"

 การดำเนินการและผลลัพธ์ 
การพัฒนาอุตสาหกรรมเครื่องจักรกลของสหภาพโซเวียตได้กลายเป็นหนึ่งในลำดับความสำคัญของการเร่งความเร็ว โดยเป็นงานที่สำคัญที่สุด ในการประชุมครั้งที่ 27 ของพรรคคอมมิวนิสต์แห่งสหภาพโซเวียต ในต้นปี พ.ศ. 2529 ภารกิจหมายเลข 1 ได้รับการจำแนกเป็นการพัฒนาแบบเร่งรัดของงานวิศวกรรมเครื่องกล ซึ่งถูกมองว่าเป็นพื้นฐานสำหรับการสร้างเสริมใหม่อย่างรวดเร็วสำหรับเศรษฐกิจของประเทศทั้งหมด โครงการอุสโคเรนีได้ร่างแผนการพัฒนาขั้นสูงของงานวิศวกรรมเครื่องกล (เร่งเป็น 1.7 เท่า) ที่สัมพันธ์กับงานอุตสาหกรรมต่าง ๆ ทั้งหมดและตั้งเป้าจะประสบความสำเร็จในระดับโลกในช่วงปลายคริสต์ทศวรรษ 1990 พรรคคอมมิวนิสต์จัดสรรงบประมาณ 2 แสนล้านรูเบิลสำหรับการพัฒนางานวิศวกรรมเครื่องกล ซึ่งมากเป็นสองเท่าของช่วงทศวรรษก่อนหน้า

อย่างไรก็ตาม การลงทุนในอุตสาหกรรมหนักโดยการนำเข้าสินค้าทุนไม่ได้ให้ผลในเชิงบวกและไม่สร้างผลดีต่อตลาดสินค้าและอาหาร แต่ส่งผลกระทบให้กลายเป็นเหยื่อของ "ความเร่ง" ของการพัฒนางานวิศวกรรมเครื่องกล เพราะการนำเข้าในระยะหลังนำไปสู่การจัดซื้ออาหารและสินค้าอุปโภคบริโภคที่ลดลง ซึ่งนำไปสู่การขาดดุลงบประมาณที่เพิ่มขึ้น อัตราเงินเฟ้อแฝง และการขาดแคลนสินค้า

ในปี พ.ศ. 2530 ความล้มเหลวที่แท้จริงของนโยบายอุสโคเรนีได้รับการยอมรับ และถูกแทนที่ด้วยการปฏิรูปเศรษฐกิจ ซึ่งดำเนินการขยายความเป็นอิสระของรัฐวิสาหกิจและการพัฒนาภาคเอกชนอย่างมีนัยสำคัญ ต่อมาได้มีการพัฒนาเป็นโครงการ " (500 วัน)"

 การใช้คติพจน์โดยบุคคลสำคัญทางการเมืองอื่น 
เมื่อปลายเดือนเมษายน พ.ศ. 2550 ประธานาธิบดีเบลารุส อาเลียกซันดร์ ลูกาแชนกา (, A. G. Lukashenko) ได้ประกาศ "แผนเร่งความเร็ว" ในการประชุมคณะรัฐมนตรี  ซึ่งสอดคล้องเกือบจะคำต่อคำกับคำพูดของกอร์บาชอฟในปี พ.ศ. 2528

 เชิงอรรถ
# อาซูลบราซิลเลียนแอร์ไลน์
อาซูว์ลีญัสอาแอเรียสบราซีเลย์รัส  เรียกโดยทั่วไปว่า อาซูลบราซิลเลียนแอร์ไลน์ หรือ อาซูล เป็นสายการบินสัญชาติบราซิล"CONTRATO DE TRANSPORTE AÉREO DE PASSAGEIROS Archived December 13, 2015, at the Wayback Machine." Azul Brazilian Airlines. Retrieved on February 20, 2010. โดยให้บริการเที่ยวบินในทวีปอเมริกาและยุโรปจากบราซิล อาซูลมีท่าหลักที่เบลูโอรีซองชี กัมปินาส และเรซีฟี 

 จุดหมายปลายทาง 

อาซูลและอาซูลคอนเนคตา ให้บริการจุดหมายปลายทาง 153 แห่งในบราซิล โปรตุเกส สหรัฐอเมริกา และอุรุกวัย รวมทั้งสถานที่อื่นๆ ในทวีปอเมริกา

 ข้อตกลงการบินร่วม 
อาซูลบราซิลเลียนแอร์ไลน์ได้ทำข้อตกลงการบินร่วมกับสายการบินดังต่อไปนี้:

 เอธิโอเปียนแอร์ไลน์
 เอมิเรตส์
 อิตาแอร์เวย์"ITA Airways announces codeshare agreement with Azul" (PDF). ITA Airways (Press release). June 7, 2022.
 เจ็ตบลูแอร์เวย์
 ตัปแอร์ปูร์ตูกัล
 เตอร์กิชแอร์ไลน์
 ยูไนเต็ดแอร์ไลน์

 ข้อตกลงระหว่างสายการบิน 
อาซูลบราซิลเลียนแอร์ไลน์ได้ทำข้อตกลงการบินร่วมกับสายการบินดังต่อไปนี้:

 แอโรลิเนียส อาร์เจนตินา
 แอร์ยูโรปา
 โคปาแอร์ไลน์
 สายการบินเอทิฮัด
 ฮานแอร์
 ไห่หนานแอร์ไลน์
 ลุฟท์ฮันซ่า

 ฝูงบิน 
thumb|แอร์บัส เอ320นีโอ ของอาซูล
thumb|แอร์บัส เอ330-900 ของอาซูล
thumb|เอทีอาร์ 72-600 ของอาซูล ในลวดลายพิเศษ
ณ เดือนกันยายน ค.ศ. 2023 อาซูลบราซิลเลียนแอร์ไลน์มีเครื่องบินประจำการในฝูงบินดังนี้:"Azul Press Releases". Azul. Retrieved May 27, 2019.

+ฝูงบินของอาซูลบราซิลเลียนแอร์ไลน์ เครื่องบินประจำการคำสั่งซื้อผู้โดยสารหมายเหตุBEEรวมแอร์บัส เอ320นีโอ48———174174แอร์บัส เอ321นีโอ6———214214แอร์บัส เอ330-2004—27—222249เครื่องบินสองลำจะถูกดัดแปลงเป็นแอร์บัส เอ330 MRTT ให้กับกองทัพอากาศบราซิลแอร์บัส เอ330-9005134—264298แอร์บัส เอ350-9002—3399202334ปลดประจำการภายในเดือนตุลาคม ค.ศ. 2023เอทีอาร์ 72-6004110——7070เอ็มบราเออร์ 19543———118118เอ็มบราเออร์ อี195-อี21758——136136ปิลาตุส พีซี 122—N/Aใช้สำหรับสำหรับกิจการทางโลจิสติกส์และการบำรุงรักษาฝูงบินของอาซูลคาร์โกโบอิง 737-400เอสเอฟ2—สินค้ารวม17069

อาซูลมีอายุฝูงบินเฉลี่ย 7.5 ปี

 โปรแกรมสะสมไมล์ 
TudoAzul เป็นโปรแกรมสะสมไมล์สำหรับอาซูล สมาชิกสะสมคะแนนตามค่าโดยสารที่จ่าย
# ฟุตบอลถ้วยพระราชทานประเภท ก. ประจำปี 2543
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2543 จัดขึ้นโดยนำทีมบีอีซี เทโรศาสน ชนะเลิศไทยพรีเมียร์ลีก ฤดูกาล 2543 กับ ทหารอากาศ รองชนะเลิศไทยพรีเมียร์ลีก ฤดูกาล 2543 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

 ชิงชนะเลิศ 

บีอีซี เทโรศาสน: GK   พรรษา มีสัตย์ธรรมDF   วิทยา นับทองDF   ทนงศักดิ์ ประจักกะตาDF   วรชัย สุรินทร์ศิริรัตน์DF   ดุสิต เฉลิมแสนDF   นิรุจน์ สุระเสียง MF   อนุรักษ์ ศรีเกิดMF   ดัสกร ทองเหลา MF   เทิดศักดิ์ ใจมั่น FW   วรวุธ ศรีมะฆะFW   วุฒิญา หยองเอ่น  ตัวสำรอง:DF   พีรทรรศน์ โพธิ์เรือนดี MF   ทวีศักดิ์ โมราศิลป์  ผู้ฝึกสอน: พิชัย ปิตุวงศ์ทหารอากาศ: GK   ณัฐเชษฐ์ สิตังนันท์DF   สุบรรณ ยศหนองทุ่มDF   ภัคพสชนัน รัศมีDF   ชลทิศ กรุดเที่ยง DF   ศุภฤกษ์ เงินประดับMF   อิศวะ สิงห์ทองMF   วรวิทย์ ถาวรวัน MF   มนตรี แพรพันธ์ MF   ขวัญ ไวทยาชีวะ MF   วิธิพงษ์ วงศ์คำจันทร์FW   ณรงค์ศักดิ์ ปั้นแตงตัวสำรอง:MF   สุนัย ใจดี FW   วุฒิเดช สวัสดิ์รัมย์  FW   กัณวีร์ ทองซิว ผู้ฝึกสอน: ปิยะพงษ์ ผิวอ่อน

ดูเพิ่มเติม
 ไทยพรีเมียร์ลีก ฤดูกาล 2543
# ฟุตบอลถ้วยพระราชทานประเภท ก. ประจำปี 2545
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2545 จัดขึ้นโดยนำทีมธนาคารกรุงไทย ชนะเลิศไทยลีก ฤดูกาล 2545/46 กับ บีอีซี เทโรศาสน รองชนะเลิศไทยลีก ฤดูกาล 2545/46 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

 ชิงชนะเลิศ 

ธนาคารกรุงไทย: GK   ภานุวัฒน์ ตั้งอนุรัตน์DF   โกวิทย์ ฝอยทอง DF   อำนาจ แก้วเขียวDF   นันทวัฒน์ จิตตรง DF   รุ่งโรจน์ สว่างศรีDF   อรรถกร เสนเพ็งMF   พิชิตพงษ์ เฉยฉิวMF   อนนท์ บุญสุโข MF   จีระวัฒน์ กุลวงษ์ MF   กฤษณะ วงษ์บุตรดีFW   ปิยะวัฒน์ ทองแม้น ตัวสำรอง:MF   ธีระศักดิ์ โพธิ์อ้น DF   อานนท์ นานอก ผู้ฝึกสอน: วรวุฒิ แดงเสมอบีอีซี เทโรศาสน: GK   สยมภู เอียดพูลDF   วิทยา นับทอง  DF   ทนงศักดิ์ ประจักกะตาDF   วรชัย สุรินทร์ศิริรัตน์DF   พีรทรรศน์ โพธิ์เรือนดีMF   ศักดิ์ชาย ยันตระศรี MF   ณรงค์ชัย วชิรบาลMF   ดัสกร ทองเหลาMF   เศกสรรค์ ปิตุรัตน์ FW   วรวุธ ศรีมะฆะFW   จตุพงษ์ ทองสุขตัวสำรอง:MF   ปนัย คงประพันธ์ DF   สถิตย์ มุขกระโทก  ผู้ฝึกสอน: อรรถพล ปุษปาคม

ดูเพิ่มเติม
 ไทยลีก ฤดูกาล 2545/46
# วัดตระพังทองหลาง
วัดตระพังทองหลาง หรือ โบราณสถานร้าง ต.อ.13 เป็นโบราณสถานร้างที่ตั้งอยู่นอกกำแพงเมืองทางด้านทิศตะวันออก ในพื้นที่อุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย

ไม่ปรากฏหลักฐานว่าวัดตระพังทองหลางสร้างในสมัยใด หรืออาจสร้างขึ้นในช่วงรัชกาลพญาลิไท เนื่องจากพระองค์โปรดเกล้าฯ ให้สร้างวัดวาอารามหลายแห่ง ทั้งในสุโขทัยและตามเมืองในเครือข่ายในสุโขทัย อาจคงสร้างวัดตระพังทองหลางด้วย

ศิลปกรรมที่สำคัญ คือ มณฑปก่อด้วยอิฐ เป็นอาคารในผังรูปสี่เหลี่ยมจัตุรัส ภายในประดิษฐานพระพุทธรูปขนาดใหญ่เต็มพื้นที่ แต่ปัจจุบันชำรุดมากแล้ว  ด้านทิศตะวันออกเป็นซุ้มประตู อีกสามด้านเป็นผนังที่ประดับด้วยปูนปั้น มีเนื้อหาเกี่ยวกับพุทธประวัติ บรรดาภาพปูนปั้นเหล่านี้แสดงถึงลักษณะศิลปะสุโขทัยที่เจริญสูงสุดซึ่งอายุอยู่ในราวกลางพุทธศตวรรษที่ 20 ด้านทิศตะวันออกต่อจากซุ้มประตูด้านหน้ามณฑป มีวิหารโถงต่อยื่นออกมา ก่อด้วยอิฐ เสาเป็นศิลาแลง โดยรอบมณฑปและวิหารมีเจดีย์รายตั้งอยู่มากกว่า 10 องค์ ส่วนใหญ่เหลือร่องรอยหลักฐานเพียงส่วนฐาน ศึกษารูปแบบไม่ได้แล้ว แต่มีเจดีย์รายอยู่ 1 องค์ที่หลงเหลือส่วนล่างที่เป็นแบบแผนของเจดีย์ทรงยอดดอกบัวตูม
# วัดศรีพิจิตรกิรติกัลยาราม
วัดศรีพิจิตรกิรติกัลยาราม หรือ โบราณสถานร้าง ต.29 ตั้งอยู่นอกกำแพงเมืองสุโขทัยด้านทิศตะวันออกเฉียงใต้ ในอุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย

เดิมนั้นชาวบ้านเรียกชื่อวัดนี้ว่า วัดตาเถรขึงหนัง ส่วนชื่อวัดศรีพิจิตรกิรติกัลยารามนั้นมาจากจารึกวัดตาเถรขึงหนังที่มีการพบที่วัดแห่งนี้ เนื้อหาของจารึกเมื่อ พ.ศ. 1947 ได้กล่าวถึงสมเด็จพระราชชนนีศรีธรรมราชมาดาและสมเด็จมหาธรรมราชาธิบดีราชโอรส ได้อาราธนาสมเด็จพระมหาศรีกิรติ พระเถระจากเมืองกำแพงเพชรมาอำนวยการสร้างวัดนี้เมื่อ พ.ศ. 1943  และต่อมาเมื่อ พ.ศ. 1946 ได้มีการปลูกพระศรีมหาโพธิ์ เนื้อหาของจารึกบันทึกด้วยอักษรขอมสุโขทัย–ไทยสุโขทัย 

ศิลปกรรมในวัด ได้แก่ เจดีย์ประธานทรงระฆังกลม  ก่อด้วยอิฐ ตั้งอยู่บนฐานสูงเป็นรูปสี่เหลี่ยม ขนาดกว้างด้านละ 17 เมตร ที่ฐานด้านตะวันออกและตะวันตก ทำเป็นซุ้มจระนำประดิษฐานพระพุทธรูปประทับนั่ง  ซุ้มด้านทิศตะวันออกปรากฏร่องรอยการก่อเป็นซุ้มโค้งสูงขึ้นไปคล้ายกรวยแหลม ฐานวิหารก่ออิฐ ขนาดกว้าง 12 เมตร ยาว 23 เมตร อยู่ทางด้านหน้าของเจดีย์ประธาน ฐานเจดีย์ราย 4 ฐาน ตั้งเรียงรายอยู่โดยรอบฐานเจดีย์ประธาน
มีคูน้ำล้อมรอบอาณาเขตวัด คูกว้างประมาณ 15 เมตร ล้อมรอบพื้นที่วัดที่มีขนาดกว้าง 40 เมตร และยาว 80 เมตร
# วัดตระพังเงิน
วัดตระพังเงิน เป็นโบราณสถานร้างในอุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย

ไม่ปรากฏหลักฐานชื่อวัดตระพังเงินในศิลาจารึก แต่พระราชนิพนธ์ในพระบาทสมเด็จพระมงกุฎเกล้าเจ้าอยู่หัว เมื่อครั้งยังเป็นสมเด็จพระบรมโอรสาธิราช เรื่อง เที่ยวเมืองพระร่วง  (พ.ศ. 2451) มีข้อความกล่าวถึงตระพังเงินไว้ว่า "ที่ริมวัดมหาธาตุทางด้านตะวันออก มีที่ดินว่างเปล่าอยู่แปลงหนึ่ง เป็นรูปสี่เหลี่ยมรีทางด้านเหนือกับด้านใต้ มีเนินดินและมีคูต่อไปประจบกับคูวัดมหาธาตุเป็นอันเดียวกัน ด้านตะวันตกที่ติดกับวัดมหาธาตุนั้น มีกำแพงแต่ไม่มีคู ด้านตะวันออกมีคู คูด้านเหนือและใต้นั้นยาวต่อไปจนจดคูด้านตะวันตก เข้าใจว่าน้ำในตระพังทองด้านตะวันออกกับตระพังเงินด้านตะวันตก จะมีทางไขให้เดินเข้าคูวัดกับที่แปลงต่อนั้นได้ตลอด"กรมศิลปากร. ทำเนียบโบราณสถานอุทยานประวัติศาสตร์สุโขทัย ฉบับปรับปรุงพุทธศักราช 2561. พระรามครีเอชัน : กรุงเทพฯ. 2561  กรมศิลปากรดำเนินการบูรณะและปรับปรุงภูมิทัศน์ เมื่อ พ.ศ. 2549

วัดตระพังเงินตั้งอยู่โดยรอบขอบสระน้ำหรือตระพังเงิน ประกอบด้วยเจดีย์ประธาน วิหาร และอุโบสถกลางน้ำ 

เจดีย์ทรงดอกบัวตูมหรือเจดีย์พุ่มข้าวบิณฑ์เป็นประธาน วิหารอยู่ทางด้านหน้าหรือด้านทิศตะวันออกของเจดีย์ประธาน มีหลังคาทรงจั่ว คงเป็นวิหารโถง เจดีย์รายตั้งอยู่ทางทิศเหนือของเจดีย์ประธานและวิหาร มีช่องซุ้มประดิษฐานพระพุทธรูป หลังคาชั้นซ้อนสอบลดหลั่นขึ้นไป เรียกว่า เจดีย์ทรงวิมาน ด้านตะวันออกของเจดีย์และวิหารมีตระพัง ชื่อว่า ตระพังเงิน ตรงกลางสระมีเกาะและมีอุโบสถตั้งอยู่กลางเกาะ คงเป็นอาคารโถงเช่นเดียวกับวิหาร โดยสำหรับพระพุทธรูปประธานภายในวิหารเป็นพระพุทธรูปปูนปั้นปางมารวิชัย ศิลปะสุโขทัย
# ปูราลูฮูร์อูลูวาตู
ปูราลูฮูร์อูลูวาตู  หรือ ปูราอูลูวาตู  เป็นโบสถ์พราหมณ์แบบบาหลีที่ตั้งอยู่ริมทะเล (ปูราเซอการาหรือปุระสาคร) ตั้งอยู่ในอูลูวาตู ตำบลกูตาใต้ อำเภอบาดุง วิหารนี้ได้รับการนับถือเป็นหนึ่งใน ซัดกะฮ์ยางัน (sad kahyangan) สร้างขึ้นบูชาซังฮียังวีดีวาซา (Sang Hyang Widhi Wasa) ในรูปปางอวตารเป็นพระรุทร

ชื่อของวิหารมาจากคำว่า ปูรา (โบสถ์พราหมณ์แบบบาหลี) สร้างอยู่บนผา (อูลู) ซึ่งสูง 70 เมตร (230 ฟุต) ส่วน วาตู แปลว่าหิน ตามตำนานเชื่อว่าหินนี้เกิดจากการลอกเปลือกที่แข็งออกของเทวีดานู

เชื่อกันว่าเดิมทีวิหารนี้มีขนาดเล็ก กระทั่งเอิมปู กูตูรัน (Empu Kuturan) ฤๅษีชาวชวา เดินทางมาที่นี่ในศตวรรษที่ 11 และขยายอาณาเขตของวิหารออกไป ดังฮียัง นีราร์ตา (Danghyang Nirartha) ฤๅษีอีกตนจากชวาตะวันออก เป็นผู้สร้างศาลปัทมาสน์ และเชื่อว่าได้เข้าสู่โมกษะที่นี่ การเข้าสู่โมกษะนี้ที่ชาวท้องถิ่นเรียกว่า เงอลูฮูร์ ("เดินทางขึ้นไป") ด้วยความที่เป็นสถานที่ที่ท่านเข้าสู่โมกษะ วิหารนี้จึงได้รับนาม ลูฮูร์ นำหน้าชื่อของวิหาร
# สโมสรฟุตบอลเมืองทอง ยูไนเต็ด ในฤดูกาล 2565–2566
การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2565–2566 เป็นฤดูกาลที่ 16 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 14 ต่อเนื่องในการแข่งขันไทยลีก

 การซื้อขายและยืมตัว 
 เข้า 

การซื้อขายก่อนเปิดฤดูกาล
 ตำแหน่ง ผู้เล่น จากสโมสร ค่าตัว อ้างอิง   เอกนิษฐ์ ปัญญา  ลีโอ เชียงราย ยูไนเต็ด ไม่เปิดเผย     ฟอร์ทูนา ซิตตาร์ด ไม่เปิดเผย     เชจู ยูไนเต็ด ไม่เปิดเผย     เอสเค เบเวเริน ไม่เปิดเผย     โอฮา เลอเฟิน ไม่เปิดเผย 

การซื้อขายกลางฤดูกาล
 ตำแหน่ง ผู้เล่น จากสโมสร ค่าตัว อ้างอิง

 ออก 

ก่อนเปิดฤดูกาล
 ตำแหน่ง ผู้เล่น ไปสโมสร ค่าตัว อ้างอิง   สีหนาท สุทธิศักดิ์  สงขลา เอฟซี     อติคุณ มีท้วม  ลีโอ เชียงราย ยูไนเต็ด    - มาร์โค บัลลินี  ลีโอ เชียงราย ยูไนเต็ด    - โอลิเวอร์ แกรนด์เบิร์ก  นครราชสีมา มาสด้า เอฟซี  

กลางฤดูกาล
 ตำแหน่ง ผู้เล่น ไปสโมสร ค่าตัว อ้างอิง

ยืมตัว ออก

ก่อนฤดูกาล
 ตำแหน่ง ผู้เล่น ไปสโมสร ค่าตัว อ้างอิง พีที ประจวบ เอฟซียืมตัว 1 ฤดูกาล โปลิศ เทโรยืมตัว 1 ฤดูกาล นครราชสีมา มาสด้ายืมตัว 1 ฤดูกาล นครราชสีมา มาสด้ายืมตัว 1 ฤดูกาล นครราชสีมา มาสด้ายืมตัว 1 ฤดูกาล แพร่ ยูไนเต็ดยืมตัว 1 ฤดูกาล ชัยนาท ฮอร์นบิลยืมตัว 1 ฤดูกาล ชัยนาท ฮอร์นบิลยืมตัว 1 ฤดูกาล

 กลับมาจากการยืมตัว 
 ตำแหน่ง ผู้เล่น ย้ายกลับมาจาก รูปแบบการย้ายกลับ อ้างอิง อดิศักดิ์ ไกรษร การท่าเรือ เอฟซีกลับมาจากการยืมตัว

การแข่งขัน
ภาพรวมการแข่งขัน

ไทยลีก

ตารางคะแนน

สถิติผลการแข่งขัน

ผลการแข่งขันตามสัปดาห์

 การแข่งขัน 

 ช้าง เอฟเอคัพ 

 รีโว่ ลีกคัพ 

 สถิติ 
 ผู้ทำประตู 

{| class="wikitable sortable" style="text-align:center"
|-
!rowspan="1" valign="bottom"|หมายเลข
!rowspan="1" valign="bottom"|ตำแหน่ง
!rowspan="1" valign="bottom"|ชื่อ
!rowspan="1" width="85"|ลีก
!rowspan="1" width="85"|เอฟเอคัพ
!rowspan="1" width="85"|ลีกคัพ
!rowspan="1" width="85"|รวม
|-
| 8
| FW
|  ป๊อปป์
| 14
| 0
| 1
|15
|-
| 19
| MF
|  เอริก
| 9
| 1
| 0
|10
|-bgcolor="#efefef"
| 7
| MF
|  เอกนิษฐ์
| 3
| 2
| 1
|6
|-bgcolor="#efefef"
| 20
| FW
|  ปรเมศย์
| 6
| 0
| 0
|6
|-
| 10
| MF
|  ซาร์ดอร์
| 5
| 0
| 0
|5
|-bgcolor="#efefef"
| 11
| FW
|  อดิศักดิ์
| 4
| 1
| 0
|5
|-
| 9
| FW
|  เฮนรี
| 2
| 1
| 1
|4
|-bgcolor="#efefef"
| 3
| DF
|  ลูคัส
| 2
| 0
| 0
|2
|-
| 5
| DF
|  สุพร
| 2
| 0
| 0
|2
|-bgcolor="#efefef"
| 11
| MF
|  เจริญศักดิ์
| 2
| 0
| 0
|2
|-
| 18
| MF
|  วีระเทพ
| 2
| 0
| 0
|2
|-bgcolor="#efefef"
| 22
| FW
|  ภูมินทร์
| 1
| 1
| 0
|2
|-
| 24
| DF
|  วงศกร
| 1
| 1
| 0
|2
|-bgcolor="#efefef"
| 8
| FW
|  กรวิชญ์
| 0
| 2
| 0
|2
|-
| 2
| DF
|  เยสเปอร์
| 1
| 0
| 0
|1
|-bgcolor="#efefef"
| 88
| MF
|  สหรัฐ
| 1
| 0
| 0
|1
|-
| 31
| MF
|  ปัณณวัชร์
| 0
| 1
| 0
|1
|-
| colspan=3 | ทำเข้าประตูตัวเอง
| 1
| 0
| 0
|1
|-bgcolor="#efefef"
|-
| colspan=3 | รวม
| 56
| 10
| 3
| 69

 หมายเหตุ
# ตีร์ตากังกา
ตีร์ตากังกา หรือ ตีรถะคงคา (อักษรโรมัน: Tirta Gangga) เป็นอดีตวังหลวงตั้งอยู่ทางทิศตะวันออกของจังหวัดบาหลี ประเทศอินโดนีเซีย ในอำเภอการังกาเซม ใกล้กับอำเภออาบัง ในตีร์ตากังกาประกอบด้วยจุดสนใจสำคัญ เช่น พระราชวังน้ำการังกาเซม (Karangasem royal water palace), ที่อาบน้ำ และวิหารปาตีร์ตัน (Patirthan temple) หมู่อาคารขนาดหนึ่งเฮกตาร์นี้สร้างขึ้นในปี ค.ศ. 1946 และต่อมาถูกทำลายแทบทั้งหมดหลังภูเขาไฟอากุงปะทุในปี ค.ศ. 1963

ตีร์ตากังกามีพื้นฐานมาจากความเชื่อเรื่องแม่น้ำคงคา (Gangga) แม่น้ำศักดิ์สิทธิ์ของฮินดูNi Made Yudantini (2003), Balinese Traditional Landscape, JURNAL PERMUKIMAN NATAH, VOL. 1, NO. 2, page 75 วิหารปาตีร์ตัน (Patirthan temple) ยังมีความสำคัญในฐานะแหล่งจาริกแสวงบุญ เป็นแหล่งน้ำศักดิ์สิทธิ์ของฮินดูแบบบาหลี
# เจ้าแม่ยฺหวินเซียว
ยฺหวินเซียวเนี้ยเนี้ย   หรือนามเดิมของท่านคือ  จ้าวยฺหวินเซียว เป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย พระนางเป็นพระเทพีเชษฐภคินีใหญ่ของคณะเทพี ซานเซียวเชิ่งหมู่  (三霄聖母) หรือ ซานเซียวเนี่ยเนี้ย (三霄娘娘)เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา    ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"

 เทพปกรณัม 
ตามเทพปกรณัม ห้องสิน เจ้าแม่นั้นทรงอยู่ฝ่ายของพระเจ้าชางโจ้ว เจ้าแม่เป็นหนึ่งในขนิษฐาสตรีทั้งสามโดยเป็นเชษฐภคินีใหญ่สุดและทรงเป็นขนิษฐาของเทพแห่งโชคลาภสมบัติเงินทองของมีค่า คือ จ้าวกงหมิง คณะนางพร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยา โดยต่อมา ได้รับการสถาปนาเป็นหนึ่งในคณะเทพสามร้อยหกสิบห้าองค์ โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนสำหรับการปัดเป่าทำลายโรคฝีดาษและโรคทั้งหลายเด็กและทารก

โดยสืบต่อมา นางและขนิษฐาของนาง คือ จ้าว ฉฺยงเซียว และ จ้าว ปี้เซียว ได้รับการจัดหมวดหมู่เป็นคณะตรีเทพี โดยเป็นหนึ่งในเจ้าแม่ประทานบุตร

 ศาลเจ้าอุทิศถวายพระนางในประเทศไทย
# เอริ โฮซากะ
เอริ โฮซากะ (; 8 ธันวาคม ค.ศ. 1993 –) เป็นนักแสดงเอวีชาวญี่ปุ่น เธอเกิดที่จังหวัดเกียวโต และเป็นสมาชิกสังกัดที-เพาเวอส์

 ประวัติและชีวิตส่วนตัว 
เธอได้รับการเดบิวต์วิดีโอสำหรับผู้ใหญ่ของญี่ปุ่นในเดือนมีนาคม ค.ศ. 2013 เธอเป็นนักแสดงเอวีที่มีหน้าอกใหญ่ซึ่งปรากฏตัวในบทบาทที่หลากหลายตั้งแต่สาวมัธยมไปจนถึงผู้หญิงที่แต่งงานแล้ว

 ผลงาน 

 ดีวีดีสำหรับผู้ใหญ่ 

 เซ็นระ เคียวนีว คาเซ-ฟุ โฮซากะ เอริ  (19 กันยายน โดยบริษัทอปไป)

 ดับเบิล สึรูสึรุ ไพปัง แอนด์ ดับเบิล มาร์ชแมลโลว์ อปไป อากาเนะ อาซูซะ โฮซากะ เอริ  (19 พฤษภาคม โดยบริษัทไอเดียพอกเกต)
 คิระ ☆ คิระ ซัมเมอร์เฟสตา 2014 แบล็ก แกล บีช รีสอร์ต - นัตสึ มัตสึริ โทกูเบ็ตสึ-เฮ็ง กูโรแกล-บิ เกียวนีว บีช ยง-จิกัง โจ โซเซ็ตสึ ได รันโก สเปเชียล 
 มิจากุ โกะ โฮชิ เกียกุ ทรีพี บากุนีว คาเซ-ฟุ  (1 สิงหาคม โดยบริษัทวันซ์แฟกทอรี)
 เคดาโมโนะ คาโนโจะ  (13 สิงหาคม โดยบริษัทมูดีซ์)
 คิระ ☆ คิระ ซัมเมอร์เฟสตา 2014 แบล็ก แกล บีช รีสอร์ต - นัตสึ มัตสึริ โทกูเบ็ตสึ-เฮ็ง - เกียกุ ชิกัง ★ เอียการุ โอโกตาจิ โอะ โกอิน นิ-ฮัง ซุ นามาฮาเมะ-นากา-ดาชิ นังโงกุ บีช ฟัก โฮซากะ เอริ 

 ผลงานสำหรับผู้ใหญ่ที่เป็นผู้หญิง 
 อิตเท็ตสึ งะ คิโจะ โนะ วางามามะ นะ เซโยกุ, ไคโฮ ชิมาซุ ～ ออร์เดอร์ เซ็กส์～  (6 มกราคม ค.ศ. 2017 โดยเกิลส์ ซีเอช)
 โยโจฮัง ดาร์ลิง โซโนะ นิ  (8 กุมภาพันธ์ ค.ศ. 2018 โดยซิลก์ลาโบ)
 ฮนโตนิอัตตะ นูเรรุ ฮานาชิ ~ เนจิเรตะ คันเก-เฮ็ง ~  (10 พฤษภาคม ค.ศ. 2018 โดยเกิลส์ ซีเอช)
 วันส์เดลีไลฟ์ซีซันโฟร์.-นิวไลฟ์-  (10 พฤษภาคม ค.ศ. 2018 โดยซิลก์ลาโบ)

 อิมเมจดีวีดี 
 

 การปรากฏตัว 

 ออริจินัลวิดีโอ 
 ชูกัตสึ เดธเกม  (2 พฤษภาคม ค.ศ. 2020 โดยชิกูโชโบ) ‐ รับบทคาโอริ โยชิดะ
# ปูราเปอนาตารันอากุงเลิมปูยัง
ปูราเปอนาตารันอากุงเลิมปูยัง  เป็นโบสถ์พราหมณ์แบบบาหลี (ปูรา) ตั้งอยู่บนที่ลาดเชิงเขาเลิมปูยัง อำเภอการังอาเซิม เกาะบาหลี ประเทศอินโดนีเซีย เป็นหนึ่งในปูราสำคัญของบาหลี และเป็นปูราหลังแรก ๆ ที่สร้างขึ้นในบาหลี
# เน็กไทโคลอมเบีย
เน็กไทโคลอมเบีย  หรือ รอยตัดรูปเน็กไท  เป็นรูปแบบหนึ่งของการตัดอวัยวะศพออก โดยที่ศพของเหยื่อจะถูกดึงลิ้นออกมาผ่านรอยตัดลึกใต้กรามและปล่อยไว้ให้ห้อยหรือวางอยู่บนคอ การตัดอวัยวะเช่นนี้มีขึ้นครั้งแรกในโคลอมเบียสมัยลาบิโอเลนเซีย (1948–1958) โดยเป็นวิธีการทำสงครามจิตวิทยาอย่างหนึ่งเพื่อข่มขู่และสร้างความหวาดกลัว เน็กไทโคลอมเบียเป็นหนึ่งในรูปแบบของการตัดอวัยวะประจานในที่สาธารณะที่มีการจดบันทึกว่าใช้ข่มขู่เพื่อขับไล่คนออกจากอาณาเขตของตน

บางครั้งมีการเข้าใจอย่างผิด ๆ ว่าปาโบล เอสโกบาร์ เจ้าพ่อยาเสพติด เป็นผู้คิดค้นเน็กไทโคลอมเบียขึ้น โดยทั่วไปมักพบการกล่าวถึงเน็กไทโคลอมเบียในวัฒนธรรมประชานิยมและนิยายสยองขวัญราคาถูก แต่ไม่มีหลักฐานที่พิสูจน์ยืนยันได้ว่าเคยเกิดขึ้นจริงในสหรัฐ และเรื่องเล่าที่ว่ากลุ่มผู้ค้ายาเสพติดในสหรัฐใช้วิธีการตัดอวัยวะเช่นนี้น่าจะเป็นเพียงตำนานร่วมสมัยเท่านั้น

ดูเพิ่ม
 รอยยิ้มกลาสโกว์
 เน็กเลสซิง
# กากาแรกู
กากาแรกู (1954–1962) เป็นแรดดำตัวเมียในสวนสัตว์ของประเทศบราซิล เป็นที่รู้จักหลังจากได้รับคะแนนเสียงล้นหลามในลักษณะการลงคะแนนเสียงประท้วงในการเลือกตั้งสภานครเซาเปาลูปี 1958 เจ้าหน้าที่จัดการเลือกตั้งไม่ยอมรับการสมัครรับเลือกตั้งของกากาแรกู แต่กระนั้นกากาแรกูก็ได้รับคะแนนเสียงถึง 100,000 คะแนน ซึ่งสูงกว่าผู้สมัครทุกคนที่เหลือในการเลือกตั้งครั้งนั้นซึ่งมีผู้ออกมาลงคะแนนเสียงน้อยมากเป็นทุนเดิมอยู่แล้ว ในบราซิลยังคงมีการใช้ศัพท์ "การลงคะแนนเสียงกากาแรกู"  เมื่อกล่าวถึงการออกเสียงลงคะแนนประท้วงเรื่อยมาถึงปัจจุบัน 

การสมัครรับเลือกตั้งของกากาแรกูยังเป็นต้นแบบให้เกิดพรรคแรดแห่งแคนาดาซึ่งนำโดยแรดชื่อกอร์เนลียุสที่ 1 แต่ในนาม
# เกาะไข่นอก
เกาะไข่นอก เป็นเกาะขนาดเล็ก หนึ่งในสามของหมู่เกาะไข่ ซึ่งประกอบด้วยเกาะไข่ใน เกาะไข่นอก และเกาะไข่นุ้ย แม้จะตั้งอยู่ในพื้นที่ตำบลพรุใน อำเภอเกาะยาว จังหวัดพังงา แต่นักท่องเที่ยวส่วนใหญ่มักเดินทางมาจากทางเกาะภูเก็ต โดยเดินทางจากเกาะสิเหร่ ท่าเรือแหลมหิน หรือท่าเรืออ่าวฉลอง จังหวัดภูเก็ต ใช้เวลาเดินทางประมาณ 15–20 นาที ขณะที่หากเดินทางมาจากท่าเรือโล๊ะจากเกาะยาวใหญ่ จังหวัดพังงา ใช้เวลาเดินทาง 30 นาที

เกาะไข่นอกมี 2 ส่วนหลัก คือ ส่วนเนินเขาหินซึ่งมีต้นไม้ขึ้นปกคลุมและส่วนหาดทรายขาวซึ่งมีลานหาดทรายรูปครึ่งวงรี หาดเกาะไข่นอกมีความยาวชายหาดประมาณ 700 เมตร ปะการังที่พบส่วนใหญ่ในบริเวณนี้ คือ ปะการังเขากวาง อาจพบปะการังโขดหรือปะการังชนิดอื่น ๆ บ้าง ปลาทะเลชนิดอื่น ๆ ที่สามารถพบเห็นได้นอกเหนือไปจากปลาสลิดหินบั้งเหลือง เช่น ปลานกแก้ว ปลาสินสมุทร ปลาโนรีครีบยาว ปลากล้วยหลังเหลือง เป็นต้น
# ม่อนแจ่ม
ม่อนแจ่ม  ตั้งอยู่บริเวณหมู่บ้านม้งหนองหอย ในตำบลแม่แรม อำเภอแม่ริม จังหวัดเชียงใหม่ มีลักษณะเป็นพื้นที่บนสันเขา มียอดสูงราว 1,350 เมตร บริเวณใกล้ ๆ ม่อนแจ่ม เป็นที่ตั้งของศูนย์พัฒนาโครงการหลวงหนองหอย

เดิมมีชื่อว่า กิ่วเสือ ในอดีตมีสภาพเป็นป่ารกร้าง ก่อนที่ชาวบ้านจะเข้ามาแผ้วถางเพื่อปลูกฝิ่นและทำไร่เลื่อนลอย จนกลายเป็นป่าเสื่อมโทรม เขาหัวโล้น จนเมื่อ พ.ศ. 2527 มีการจัดตั้งศูนย์พัฒนาโครงการหลวงหนองหอยขึ้น แนวพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อส่งเสริมการปลูกพืชผักเมืองหนาวแทนการปลูกฝิ่น พัฒนาคุณภาพชีวิตชาวบ้าน ตลอดจนการพื้นฟูและอนุรักษ์สภาพแวดล้อม เนื่องจากบริเวณนี้เป็นเขตพื้นที่ลุ่มน้ำชั้นที่ 1 ซึ่งเป็นแหล่งกำเนิดต้นน้ำลำธาร 

ภายหลังในช่วงปลายปี พ.ศ. 2552 มีการพัฒนาเป็นสถานที่ท่องเที่ยว พร้อมทั้งเปลี่ยนชื่อดอยเป็น "ม่อนแจ่ม" ให้สอดคล้องกับม่อนล่องซึ่งเป็นจุดสูงสุดของอำเภอแม่ริม (1,450 เมตร) ที่ตั้งอยู่ใกล้ ๆ กัน

ในช่วงแรกของการพัฒนาเป็นสถานที่ท่องเที่ยวมีลักษณะเป็นแหล่งท่องเที่ยวเชิงเกษตร มีอาหารเพื่อสุขภาพเน้นวัตถุดิบจากโครงการหลวงไว้บริการ มีแปลงดอกไม้ให้ถ่ายรูป มีการตกแต่งภูมิทัศน์ มีจุดชมทะเลหมอก ให้นักท่องเที่ยวกางเต็นต์ ภายหลังมีนักท่องเที่ยวมาม่อนแจ่มเป็นจำนวนมาก เนื่องจากตั้งอยู่ใกล้ตัวเมืองเชียงใหม่ ทำให้ม่อนแจ่มเติบโตมีที่พัก ร้านอาหารเกิดขึ้นมากมาย ก่อให้เกิดการกระทำผิดกฎหมาย จึงนำไปสู่การจัดระเบียบม่อนแจ่มครั้งใหญ่ในช่วงต้นปี พ.ศ. 2563 ซึ่งทางภาครัฐนำโดยกรมป่าไม้ ได้ให้ระยะเวลา 3 เดือนในการจัดระเบียบม่อนแจ่ม โดยมีการดำเนินคดีและรื้อถอนที่พักต่าง ๆ
# คายดะคิงส์
คายดะคิงส์  (อังกฤษ: Kinda Kinks) เป็นผลงานอัลบั้มชุดที่สองของวงร็อคอังกฤษ เดอะคิงส์ ออกวางจำหน่ายเมื่อวันที่ 5 มีนาคม ค.ศ. 1965 อัลบั้มนี้ทำการบันทึกเสียงและออกจำหน่ายภายในเพียงสองสัปดาห์หลังจากทางวงเพิ่งกลับมาจากทัวร์คอนเสิร์ตที่เอเชีย โดยมีซิงเกิลแรกและซิงเกิลเดียวจากอัลบั้ม "Tired of Waiting for You" ขึ้นอันดับหนึ่งบน ชาร์ตซิงเกิลแห่งสหราชอาณาจักร ต่อมาในภายหลัง เรย์ เดวีส์ ได้ออกมาเปิดเผยว่าทั้งเขาและสมาชิกคนอื่นๆ ภายในวงไม่พอใจกับการผลิตอัลบั้มชุดนี้

อัลบั้มถูกทำการบันทึกเสียงอย่างรวดเร็ว ทันทีหลังจากพวกเขาได้กลับมาจากทัวร์คอนเสิร์ตในเอเชีย บันทึกเสียงเสร็จสิ้นและออกจำหน่ายภายในเวลาเพียงแค่ "สองสัปดาห์" ทำให้การผลิตผลงานในครั้งนี้ถูกทำขึ้นออกมาอย่างเร่งรีบ เรย์ เดวีส์ ได้ออกมากล่าวว่า "เดอะคิงส์" ไม่พอใจกับผลงานที่ปล่อยออกมา เนื่องมาจากความกดดันของบริษัทค่ายเพลงที่รีบเร่งในการผลิตอัลบั้ม เป็นเหตุทำให้กระบวนการผลิตไม่เป็นไปตามมาตรฐาน เรย์แสดงความคิดเห็นว่า "อัลบั้มควรจะถูกเอาใจใส่มากกว่านี้นะ... ถึงอัลบั้มนี้จะมีเพลงหลายเพลงที่ดีกว่าอัลบั้มแรก แต่มันก็ไม่ควรจะเป็นแบบนี้ มันไม่ถูกต้องเลย"

อัลบั้มวางจำหน่ายในสหราชอาณาจักรวันที่ 5 มีนาคม ค.ศ. 1965 และในสหรัฐอเมริกาวันที่ 11 สิงหาคม ค.ศ. 1965 โดยมีลิสต์รายชื่อเพลงและปกอัลบั้มที่แตกต่างกัน ติดชาร์ตอันดับสามบนชาร์ตอัลบั้มแห่งสหราชอาณาจักร
# น้ำตกอาวฮุม
น้ำตกอาวฮุม  เป็นน้ำตกในหมู่บ้านอามาอูเกว (Amaugwe) อำเภออูดี รัฐเอนูกู ประเทศไนจีเรีย ความสูง 30 เมตรและร้อมล้อมด้วยหมู่อารามแห่งอาวฮุม ปัจจุบัน ในพื้นที่เดินเท้ารอบน้ำตกยังสามารถพบรูปปั้นของพระเยซูและนักบุญในคริสต์ศาสนาตั้งอยู่กระจัดกระจายทั่วไป ชาวบ้านในท้องถิ่นเชื่อว่าน้ำจากน้ำตกนี้สามารถช่วยรักษาโรคและปัดเป่าสิ่งชั่วร้ายได้

ปัจจุบันน้ำตกอาวฮุมเป็นหนึ่งในสถานที่ท่องเที่ยวที่สำคัญของประเทศไนจีเรีย

 ระเบียงภาพ
# โบสถ์นักบุญยอห์น กาเนโอ
โบสถ์นักบุญยอห์นนักเทววิทยาที่กาเนโอ  หรือ นักบุญยอห์น กาเนโอ (, Latinic: Sveti Jovan Kaneo; Saint John at Kaneo) เป็นโบสถ์นิกายออร์ทอดอกซ์มากีดอเนียภายใต้สังกัดสังฆมณฑลออคริต ตั้งอยู่บนผาริมทะเลสาบออคริต เมืองออคริต ประเทศนอร์ธมากีดอเนีย โบสถ์นี้ถวายแด่ยอห์นผู้นิพนธ์พระวรสาร และไม่เป็นที่ทราบแน่ชัดว่าสร้างขึ้นเมื่อใด แต่เข้าใจกันว่าสร้างขึ้นมาก่อนปี 1447 นักโบราณคดีเชื่อว่าโบสถ์น่าจะสร้างขึ้นในสมัยที่ออคริตอยู่ภายใต้ปกครองของจักรวรรดิออตโตมัน

ในโดมของโสถ์มีภาพเฟรสโกแสดงพระคริสต์ในรูปปานโตเกรเตอร์ และบนผนังมีเฟรสโกภาพนักบุญคลีเมนต์แห่งออคริต (ผู้ซึ่งมีอารามเซนต์ปานเตเลมอนตั้งอยู่ใกล้กัน) และนักบุญเอรัสมุสแห่งออคริตThe church of St John the Theologian - Kaneo  Ohrid.org.mk

ระเบียงภาพ